กรมการค้าภายใน คุมเข้มส่งเจ้าหน้าที่ตรวจสอบเครื่องชั่งซื้อขายผลไม้ทั่วประเทศ ป้องกันเอาเปรียบผู้บริโภค
กรมการค้าภายในคุมเข้มส่งเจ้าหน้าที่ตรวจสอบเครื่องชั่งซื้อขายผลไม้ทั่วประเทศป้องกันเอาเปรียบผู้บริโภค    นายวิชัยโภชนกิจอธิบดีกรมการค้าภายในเปิดเผยว่าได้มอบหมายให้ศูนย์ชั่งตวงวัด/สำนักงานสาขาชั่งตวงวัดทั่วประเทศ32 แห่งออกตรวจสอบเครื่องชั่งที่ใช้รับซื้อผลไม้ตามล้งและพ่อค้าคนกลางเครื่องชั่งขายผลไม้ตามแผงและรถเร่ขายผลไม้ทั่วประเทศเพื่อรักษาความเป็นธรรมให้กับเกษตรกรในการขายผลไม้ให้กับพ่อค้าคนกลางและคุ้มครองผู้บริโภคที่ซื้อผลไม้สำหรับบริโภคเองโดยผลการตรวจสอบตั้งแต่กลางเดือนมีนาคมถึงปัจจุบันตรวจสอบเครื่องชั่งณจุดรับซื้อขายผลไม้จำนวน2,929 รายเครื่องชั่งที่ตรวจสอบจำนวน3,378 เครื่องมีเครื่องชั่งถูกต้องจำนวน3,340 เครื่องและเครื่องชั่งที่ไม่ถูกต้องมีสภาพไม่เที่ยงตรงและเสื่อมสภาพจึงได้ทำการยึดจำนวน38 เครื่องนอกจากนี้ยังตรวจพบพ่อค้ารถเร่ขายทุเรียนใช้เครื่องชั่งสปริงที่ดัดแปลงแก้ไขภายในเครื่องชั่งสปริง  เพื่อเอาเปรียบผู้บริโภคให้มีน้ำหนักมากกว่าปกติถึง1.5 กิโลกรัมต่อน้ำหนักทุเรียน1 ลูกซึ่งนายตรวจชั่งตวงวัดศูนย์ชั่งตวงวัดเชียงใหม่ได้ทำการจับกุมตัวผู้กระทำความผิดก่อนส่งฟ้องดำเนินคดีต่อไปโดยการกระความผิดดังกล่าวมีอัตราโทษจำคุกไม่เกิน7 ปีและไม่เกิน280,000 บาท     อธิบดีกรมการค้าภายในกล่าวเพิ่มเติมว่าตั้งแต่วันที่2 - 4 พฤษภาคม2562 นี้กรมการค้าภายในได้จัดคาราวานสายตรวจเพื่อตรวจสอบเครื่องชั่งรับซื้อ-ขายผลไม้ในเขตพื้นที่ภาคตะวันออกจังหวัดจันทบุรีจังหวัดฉะเชิงเทราจังหวัดชลบุรีจังหวัดตราดจังหวัดปราจีนบุรีและจังหวัดระยองพร้อมแจ้งเตือนให้พ่อค้าใช้เครื่องชั่งที่ผ่านการตรวจให้คำรับรองจากกรมการค้าภายในโดยเครื่องชั่งที่ผ่านการตรวจให้คำรับรองจากพนักงานเจ้าหน้าที่จะมีการประทับเครื่องหมายคำรับรองตราครุฑและติดสติกเกอร์ที่ตัวเครื่องชั่ง